text: "नई दिल्ली: संजय लीला भंसाली की आगामी फिल्म 'पद्मावती' को लेकर विरोध जारी है. कोई फिल्म के समर्थन में खड़ा है, तो कोई इसका जमकर विरोध कर रहा है. अब गुरुवार को केंद्रीय मंत्री उमा भारती ने फिल्म 'पद्मावती' के निर्देशक संजय लीला भंसाली पर राजपूत समुदाय की भावनाओं की परवाह न करने का आरोप लगाते हुए उन पर जोरदार हमला किया. हालांकि उन्होंने कहा कि अभिनेत्री दीपिका पादुकोण का अनादर 'अनैतिक' है. राजपूत संगठन करणी सेना ने धमकी दी है कि ""अगर यह फिल्म रिलीज हुई, तो शूर्पणखा की तरह दीपिका की नाक काट ली जाएगी."" करणी सेना को भाजपा के कई नेताओं का समर्थन प्राप्त है."